Službeni glasnik Grada Osijeka br. 19 od 15. listopada 2025.

Na temelju članka 4. stavka 3. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 4/18, 112/19 i 17/25) i članka 34. stavka 1. točke 15. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21, 5/21-pročišćeni tekst, 8/24 i 7/25), na prijedlog pročelnice Upravnog odjela - Ureda Grada te nakon očitovanja sindikalnih povjerenika u Gradu Osijeku, Gradonačelnik Grada Osijeka 14. listopada 2025., donosi 

P R A V I L N I K
  
o izmjenama i dopunama Pravilnika o unutarnjem redu 
Upravnog odjela - Ureda Grada

Članak 1.

Pravilnik o unutarnjem redu Upravnog odjela - Ureda Grada (Službeni glasnik Grada Osijeka br. 8A/24, 18/24 i 5/25) mijenja se i dopunjuje sukladno odredbama ovog Pravilnika. 

Članak 2.

	U članku 3. podstavku 2. na kraju teksta briše se točka i dodaje se podstavak 3. koji glasi: „3. Odsjek za mjesnu samoupravu.“.

Članak 3.

	U članku 6. stavku 2. iza riječi: „Grada“ dodaju se riječi: „te poslovi kontakt centra“.
	U stavku 3. podstavku 2. na kraju teksta briše se točka i dodaje se podstavak 3. koji glasi: „2.3.   Pododsjek Kontakt centar.“.

Članak 4.

	Iza članka 8. dodaju se članci 8.a i 8.b, s pripadajućim naslovima, koji glase:

„2.3.   Pododsjek Kontakt centar
                                           
Članak 8.a

            U Pododsjeku Kontakt centru obavljaju se poslovi zaprimanja, evidentiranja i odgovaranja na upite građana. Na generička pitanja službenici Kontakt centar odgovaraju samostalno, a na sve ostale upite pripremaju odgovore u suradnji s nadležnim upravnim tijelom gradske uprave. Kontakt centar postaje građanima najbrži put za dobivanje informacija i predstavlja novi pristup u komunikaciji između gradske uprave i građana odnosno stranaka.

3.        Odsjek za mjesnu samoupravu

Članak 8.b

Odsjek za mjesnu samoupravu (u daljnjem tekstu: Odsjek) posebna je ustrojstvena jedinica Ureda u kojoj se obavljaju stručni, administrativni, tehnički i drugi poslovi u svezi s radom vijeća mjesnih odbora i gradskih četvrti, vođenje i izrada zapisnika sa sjednica vijeća mjesnog odbora odnosno gradske četvrti, koordiniranje rada tijela mjesne samouprave s tijelima Grada, provedba dogovorenog odnosno sudjelovanje u provedbi dogovorenog između tijela Grada i tijela gradskih četvrti i mjesnih odbora te pružaju i druge pomoći u obavljanju poslova iz nadležnosti mjesne samouprave. 
Prati se izvršavanje svih proračunskih obveza Odsjeka i izrađuju propisana financijska izvješća.
Obavljaju se poslovi  izrade općih akata iz područja nadležnosti Odsjeka kao i drugi poslovi sukladno zakonu, Statutu i drugim općim aktima Grada.“.

Članak 5.

	U članku 9. točki 2.a iza podnaslova: „NAZIV RADNOG MJESTA:“ riječi: „radno-pravne i opće poslove“ zamjenjuju se riječima: „mjesnu samoupravu“, a tekst iza podnaslova: „OPIS RADNOG MJESTA:“ mijenja se i glasi:

„-	vodi brigu o zakonitom, stručnom, efikasnom i racionalnom obavljanju poslova iz područja mjesne samouprave (30 %)
-	pruža potporu osobama na višim rukovodećim položajima u osiguranju pravilne primjene propisa i mjera te daje smjernice u rješavanju strateški važnih zadaća te prati zakone i druge propise iz nadležnosti Ureda (30 %)
-	sudjeluje u izradi najsloženijih akata iz nadležnosti Ureda, sudjeluje u izradi financijskog plana te prati stanje proračunskih sredstava vezanih za područje nadležnosti (30 %)
-	obavlja i druge poslove po nalogu pročelnika (10 %).“.

[bookmark: _Hlk211327107]Iza točke 17. dodaju se naslov i točka 18. koji glase:

„Pododsjek Kontakt centar

18.	NAZIV RADNOG MJESTA: VODITELJ PODODSJEKA 

OSNOVNI PODACI O RADNOM MJESTU:
-	KATEGORIJA RADNOG MJESTA: I. KATEGORIJA
-	POTKATEGORIJA RADNOG MJESTA: RUKOVODITELJ
-	KLASIFIKACIJSKI RANG: 10. 
-	RAZINA: 3

BROJ IZVRŠITELJA: l

OPIS POSLOVA RADNOG MJESTA: 
- 	organizira obavljanje poslova Pododsjeka, sudjeluje u primanju, evidentiranju i usmjeravanju  upita građana vezanih uz poslove gradskih upravnih tijela (70 %)
- 	daje upute građanima i službenicima Kontakt centra u vezi s načinima ostvarivanja uspješne komunikacije između građana i gradske uprave  (20 %)
- 	obavlja i druge poslove u vezi s poslovanjem Kontakt centra te ostale poslove po nalogu pročelnika (10 %).



OPIS RAZINE STANDARDNIH MJERILA

POTREBNO STRUČNO ZNANJE: razina 4.2 HKO-a, najmanje četiri godine radnog iskustva na odgovarajućim poslovima, položen državni ispit I. razine i poznavanje rada na računalu.

SLOŽENOST POSLOVA: stupanj složenosti posla koji uključuje organizaciju obavljanja poslova, potporu službenicima u rješavanju složenih zadaća i obavljanje najsloženijih poslova Pododsjeka.

SAMOSTALNOST U RADU: stupanj samostalnosti koji uključuje samostalnost u radu koja je ograničena češćim nadzorom i pomoći nadređenog pri rješavanju stručnih problema.

STUPANJ SURADNJE S DRUGIM TIJELIMA I KOMUNIKACIJE SA STRANKAMA: stupaj učestalih stručnih komunikacija koji uključuje stalne kontakte unutar i izvan upravnog tijela u svrhu prikupljanja ili razmjene informacija.

STUPANJ ODGOVORNOSTI I UTJECAJ NA DONOŠENJE ODLUKA: stupanj odgovornosti koji uključuje odgovornost za materijalne resurse s kojima radi te višu odgovornost za zakonitost rada i postupanja i pravilnu primjenu postupaka i metoda rada u Pododsjeku.“.

Točka 19. mijenja se i glasi:

„19.	NAZIV RADNOG MJESTA: REFERENT 1. 

OSNOVNI PODACI O RADNOM MJESTU:
-	KATEGORIJA RADNOG MJESTA: III. KATEGORIJA 
-	POTKATEGORIJA RADNOG MJESTA: REFERENT 
-	KLASIFIKACIJSKI RANG: 11.

BROJ IZVRŠITELJA: 4

OPIS POSLOVA RADNOG MJESTA: 
- 	prima, evidentira i usmjerava upite i prijedloge građana koji se zaprimaju telefonskim putem  te odgovara na generičke upite na osnovi pripremljenih informacija (70 %) 
- 	daje upute građanima u vezi s podnesenim upitima i prijedlozima (20 %)
-	obavlja i druge poslove u vezi s poslovanjem Kontakt centra (10 %). 

OPIS RAZINE STANDARDNIH MJERILA

POTREBNO STRUČNO ZNANJE: razina 4.2 HKO-a, najmanje jedna godina radnog iskustva na odgovarajućim poslovima, položen državni ispit I. razine i poznavanje rada na računalu.

SLOŽENOST POSLOVA: stupanj složenosti koji uključuje jednostavne i uglavnom rutinske poslove koji zahtijevaju primjenu precizno utvrđenih postupaka, metoda rada i stručnih tehnika.

SAMOSTALNOST U RADU: stupanj samostalnosti koji uključuje stalni nadzor i upute nadređenog službenika.
STUPANJ SURADNJE S DRUGIM TIJELIMA I KOMUNIKACIJE SA STRANKAMA: stupanj stručnih komunikacija koji uključuje svakodnevnu i stalnu komunikaciju sa strankama te službenicima i namještenicima gradske  uprave.

STUPANJ ODGOVORNOSTI I UTJECAJ NA DONOŠENJE ODLUKA: stupanj odgovornosti koji uključuje odgovornost za materijalne resurse s kojima službenik radi te pravilnu primjenu izričito propisanih postupaka, metoda rada i stručnih tehnika.“.

Iza točke 19. dodaju se naslov i točka 20. koji glase:
  
„Odsjek za mjesnu samoupravu
 
20.	NAZIV RADNOG MJESTA: REFERENT 2.

OSNOVNI PODACI O RADNOM MJESTU: 
-   	KATEGORIJA RADNOG MJESTA: III. KATEGORIJA
-	POTKATEGORIJA RADNOG MJESTA: REFERENT 
- 	KLASIFIKACIJSKI RANG: 11. 

BROJ IZVRŠITELJA: 4

OPIS POSLOVA RADNOG MJESTA: 
- 	obavlja administrativne poslove za potrebe mjesnog odbora i/ili gradske četvrti, a po potrebi i više mjesnih odbora ili gradskih četvrti te izrađuje izvješća za potrebe Ureda (40 %)
- 	dostavlja pozive za sjednice vijeća, vodi i sastavlja zapisnike s tih sjednica, kao i drugih sastanaka (30 %) 
- 	brine o pravilnom korištenju prostorija mjesne samouprave (10 %) 
- 	obavlja poslove tehničke prirode za provedbu izbora (10 %)  
- 	prima i šalje poštu te ju razvrstava i upisuje u očevidnik, piše po diktatu i prepisuje rukopise i druge tekstove, po potrebi prima stranke, prati i radi u gradskim i drugim aplikacijama nužnim za obavljanje poslova (5 %).
- 	obavlja i druge poslove po nalogu rukovodećeg službenika (5 %).  

OPIS RAZINE STANDARDNIH MJERILA 

POTREBNO STRUČNO ZNANJE: razina 4.2 HKO-a, najmanje jedna godina radnog iskustva na odgovarajućim poslovima, položen državni ispit I. razine i poznavanje rada na računalu. 

SLOŽENOST POSLOVA: obavlja jednostavne i uglavnom rutinske administrativne poslove iz područja djelokruga ovog odsjeka koji zahtijevaju primjenu precizno utvrđenih postupaka, metoda rada i stručnih tehnika. 

SAMOSTALNOST U RADU: poslove obavlja samostalno uz stalni nadzor i upute rukovodećeg službenika. 

STUPANJ SURADNJE S DRUGIM TIJELIMA I KOMUNIKACIJE SA STRANKAMA: tijekom obavljanja poslova radnog mjesta prema potrebi obavlja kontakte unutar ustrojstvene jedinice i s drugim nižim unutarnjim ustrojstvenim jedinicama. 

STUPANJ ODGOVORNOSTI I UTJECAJ NA DONOŠENJE ODLUKA: odgovara za materijalne resurse s kojima radi te pravilnu primjenu izričito propisanih postupaka, metoda rada i stručnih tehnika.“.

Članak 6.

Ovaj Pravilnik stupa na snagu prvog dana od dana objave u Službenom glasniku Grada Osijeka.

KLASA: 024-03/24-01/16
URBROJ: 2158-1-02-25-17
Osijek, 14. listopada 2025.

